„Criza de medicamente devine o stare de fapt oficializată prin inacţiune şi tăcere”, a acuzat fostul ministrul al Sănătății, Vlad Voiculescu, după ce Guvernul Ciolacu a aprobat, joi, un memorandum privind înființarea unuigrup de lucru pentru rezolvarea acestei probleme.
Vlad Voiculescu reclamă că actualul ministru, Alexandru Rafila, „uită că, vara trecută, a micşorat procentul de compensare a medicamentelor eliberate de farmacii pe reţetele de la medicii de familie pentru bolnavii cronic, iar apoi PSD şi PNL au inventat şi aberanta taxă pe boală”.
În plus, Rafila minte când spune că această criză este în toată Europa:
„Domnul Rafila tocmai a mai oferit familiilor cu copii bolnavi din România un scuipat pe obraz: zeci de medicamente nu se gasesc in țară. Unele de luni de zile, altele de ani. Astăzi, Rafila declară sobru că sunt probleme europene.
Cândva, lipsa medicamentelor putea fi raportată pe un site special pus la dispoziție de Ministerul Sănătății, în mandatul meu din 2016: medicamentelipsă . ro – între timp l-au desființat. PSD și Rafila vă poate minți în față pe toți, inclusiv pe părinții care caută disperați aceste medicamente pentru copiii lor”.